7-nji umumy 4-nji bap

Kärhananyň daşky gurşawy goramak meseleleri boýunça resminamalary.

Tebigaty goraýyş kanunynyň talaplaryna laýyklykda kärhananyö daşky gurşawy goramak boýunça işleri dürli görnüşli resminamalarda – döwlet statistiki hasabatynda, arassalaýyş enjamlarynyň işleriniň we analitiki gözegçilik žurnallarynda, şeýle hem çäreleriň tassyklanan planlarynda, buýruklarda, instruksiýalarda (gözükdirmelerde) we beýlekilerde görkezilmelidir. Kärhanada tebigaty goraýyş işleriniň netijeliligini üpjün etmek üçin we gözegçilik edýän organlar tarapynda jerime sanksiýalaryny (jezalandyryş çäreleri) ulanmagy bes etmek üçin kärhanananyň ekologik gulluklary döredilýär. Bu gulluklar daşky gurşawy goramak meseleleri boýunýa resminamalary taýýarlaýarlar we saklaýarlar. Kärhanada önümçilik gözegçiligini üpjün etmek we ekologik gullugy gurnamak boýunça resminamalaryň sanawy aşakda görkezilen.

**4.1. kärhananyň ekologik gullugyny gurnamak boýunça resminamalary**

Kärhanananyň ekologik gullugy aşakdakylar esasynda gurnalýar:

* Kärhananyň ýolbaşçysynyň kärhanada ekologik gullugy döretmek gullugy barada buýrugy;
* Kärhananyň ýolbaşçysynyň kärhananyň ekologik gullugynyň başlygyny (kärhananyň ekologyny) bellemek we ekologik gulluk barada düzgünnamany tassyklamak barada buýrugy;
* Kärhananyň ekologik gullugynyň işgärleriniň (kärhananyň ekologynyň) gulluk görkezmeleri;
* Kärhananyň ekologik gullugynyň işgärleriniň gerekli hünär taýýarlygyny we kämilleşmegini delillendirýän resminamalary esasynda.

**4.2. önümçilik ekologik kontrolynyň gurnalyş resminamalary**

Resminamalaryň toplumy kärhana bagly we umumy ýagdaýda şu aşakdakylary öz içine alýar:

* Daşky gurşawy goramak boýunça çäreleriň planlary;
* Kärhanada daşky gurşawy goramak boýunça instruksiýalar (gözükdirmeler)

Atmosfera howasyny goramak bölüminde:

* Gaz arassalaýjy gurluşlaryň (GAG) ulanylyşyna jogapkärleri bellemek barada buýruk;
* GAG – a hyzmat edýän (işleýän) işgärleriň gulluk gözükdirmeleri;
* GAG-y ulanmak we olara hyzmat etmek boýunça gözükdirmeler;
* Gaz arassalaýyş abzalynyň işi hasaba alynýan žurnalyň ýörediliş tertibi barada buýruk;
* Ýaramsyz meteorologik şertleriniň döwürlerinde bellenen režimlere geçmegiň tertibi barada, kärhana, önümçilik, sehler, meýdançalar, beýleki obýektler boýunça çäreleriň geçirilmegine jogapkär şahslary, şeýle hem bildirişi kabul etmegi we zyňyndylary azaltmak boýunça çäreleri girizmegi gurnamaga jogapkär şahslary görkezmek bilen kärhananyň ýolbaşçysynyň buýrugy.

Ýer üsti suwlary goramak we oýlanşykly suwdan peýdalanmak bölüminde:

* Suw kommunikasiýalarynyň we arassalaýyş desgalarynyň ulanylyşyna we hyzmat edilişine jogapkär şahslary bellemek barada buýruk;
* Suw kommunikasiýalaryna we arassalaýyş desgalaryna hyzmat edýän işgärleriň gulluk gözükdirmeleri;
* Alynýan we suw obýektine zyňylýan suwuň hilini kesgitlemek boýunça gözegçilik-ölçeg enjamlaryny işledýän işgärleriň gulluk gözükdirmeleri;
* Alynýan we suw obýektine zyňylýan suwuň hilini kesgitlemek boýunça gözegçilik-ölçeg enjamlarynyň döwlet attestasiýasyny geçirmegiň tertibi;
* Arassalaýyş desgalarynyň enjamlaryny ulanmak boýunça olary taýýarlan zawodlaryň önümçilik gözükdirmeleri;
* Arassalaýyş desgalaryny ulanmak we olara hyzmat etmek boýunça gözükdirmeler.

Galyndylar bilen işlemek bölüminde

* Howply galyndylar bilen işlemäge goýberilen şahslary bellemek barada buýruk;
* Howply galyndylar bilen işlemäge goýberilen şahslary okatmaga ýa-da kämilleşdirmäge ugrukdyrmak barada buýruk;
* Howply galyndylar bilen işlemäge goýberilen şahslaryň okadylandygyny (kämilleşdirilendigini) delillendirýän resminamalar;
* Kärhananyň territoriýasynda önümçiligiň we sarp etmegiň galyndylary bilen işlemegiň tertibini (gözükdirmesini) girizmek barada buýruk;
* Kärhananyň territoriýasynda sarp etmegiň we önümçiligiň galyndyrlary bilen işlemegiň tertibi (gözükdirmesi).

**4.3. önümçilik ekologik kontrolynyň işçi resminamalary**

Umuman, kärhana baglylykda, önümçilik kontrolynyň işçi resminamalarynyň sanawyna aşakdakylar girýär:

Atmosfera howasyny goramak bölüminde:

Normatiw resminamalar:

* “Atmosferany goramak we rugsat edilýän aňryçäk zyňyndylar (RAZ)”;
* Hapalaýjy maddalary atmosfera zyňmaga rugsatnama;
* Zyňyndylaryň çeşmelerinde RAZ normatiwlerini we gözegçilik nokatlarynda (punktlarynda) RAK (rugsat edilýän aňryçäk konsentrasiýalaryň) normatiwlerini berjaý etmegiň gözegçilik (kontrol) plan-grafigi;
* “Kärhananyň sanitar gorag zonalarynyň ölçeglerini bellemek” proýekti;
* Gaz arassalaýyş gurluşlarynyň pasportlary;
* Gaz arassalaýyş gurluşlarynyň planly-ätiýaçlyk remontlarynyň grafigi;
* GAG-nyň işiniň netijeliligini we zyňyndylaryň normatiwlerini berjaý etmegiň kontrol (gözegçilik) grafigi.

Ilkinji hasaba alyş resminamalary:

* 1- stasionar (hereket etmeýän) hapalaýjy çeşmeleri we olaryň häsiýetnamalaryny hasaba alyş žurnaly;
* 2- atmosfera howasyny goramak boýunça çäreleriň ýerine ýetirilişini hasaba alyş žurnaly;
* 3- gaz arassalaýjy we tozan tutujy gurluşlaryň işini hasaba alyş žurnaly
* ýaramsyz meteorologik şertleri barada döwlet organynyň duýduryşlarynyň kärhanada kabul edilişini bellige alyş žurnaly.

Çäreleriň planlary:

* Hapalaýjy maddalaryň atmosfera awariýa zyňyndylarynyň öňüni almak boýunça çäreleriň plany;
* Ýaramsyz meteorologik şertleri döwründe obýektiň hapaýjy maddalary zyňmagyny wagtlaýyn azaltmak boýunça çäreleriniň plany.

Awtotransport serişdeleri ulanylanda atmosfera howasyny goramak boýunça resminamalar:

* Awtotransport serişdelerini ulanylyşyny gündelik hasaba alyş žurnaly;
* Ýangyjyň gündelik sarp edilişiniň žurnaly;
* Geçilen kilometražyň jurnaly;
* Benzin hereketlendirijili awtomobilleri ekologik talaplara laýyklygyna geçirilen barlaglaryň netijelerini ýazga alynýan žurnal;
* Dizel hereketlendijili awtomobilleriň barlagynda tüsseliliginiň ölçeglerini hasa alyş žurnaly.

Ýer üsti suwlary goramk we oýlanyşykly tebigaty peýdalanmak bölüminde:

Lisenziýa resminamalary we ylalaşyklary:

* Suw obýektllerinden peýdalanmaga lisenziýa;
* Suw obýektlerinden peýdalanmaga lisenziýa işi;
* Suw obýektlerinden peýdalanmaga ylalaşyk (şertnama);
* Suw üpjünçiligiň we kanalizasiýanyň şäher ulgamyndan peýdalanmaga ylalaşyk;
* Analitiki gözegçilik geçirmäge ylalaşyk (hususy tejribehanasy bolmadyk ýagdaýynda).

Normatiw resminamalar:

* Ýerüsti obýektlere lagym suwlaryny akdyrmakda suw ulanmaga we suw akdyrmaga limitler;
* Suwüpjünçiliginiň we suw akdyrmagyň balans shemasy, suwuň kabul edilýän we akdyrylýan suwlaryny ölçenýän ýerleri, şeýle hem onuň beýleki ulanyjylara berilýän nokatlaryny belgilemek we görkezmek bilen;
* Ýerüsti obýektlere lagym suwlary akdyrylanda daşky gurşawa lagym suwlary bilen akdyrmaga rugsat edilýän aňyrçäk akyndylaryň (RAA) normatiwleriniň proýekti;
* Kärhananyň suw hojalygynyň pasporty, şäher kanalizasiýa ulgamyna akdyrylýan hapalaýjy maddalaryň rugsat edilýän akyndylary;
* Lagym suwlary bilen hapalaýjy maddalary akdyrmagyň we olaryň suw obýektlerine täsiriniň normatiwleriniň, ýerüsti obýektlere lagym suwlary akdyrylanda arassalaýyş desgalarynyň işleýiş netijeliliginiň berjaý edilişiniň analitik kontrolynyň grafik-shemasy;
* Arassalaýyş desgalaryna pasportlar;
* Suw kommunikasiýalarynyň we arassalaýyş desgalarynyň planly-ätiýaçlyk remontlarynyň grafigi.

Ilkinji hasaba alyş resminamalary:

№ 11 “suw ölçeýiş enjamlary we gurluşlary bilen suwüpjünçiligini (suw akdyrylmagyny) hasaba alyş žurnaly”

№ 12 “goşmaça usullar bilen suwüpjünçiligini (suw akdyrylmagyny) hasaba alyş žurnaly”

№ 13 “akdyrylýan suwlaryň hilini we arassalaýyş desgalarynyň netijeliligini hasaba alyş žurnaly”.

Suw obýekti hapalanan ýagdaýynda awariýany ýok etmegiň plany.

Daşky gurşawy galyndylaryň ýaramaz täsirinden goramak bölüminde:

Hukuk belleýji, lisenziýa resminamalary we şertnamalary:

* Ýer meýdançasyna eýeçilik ýa-da peýdalanma hukugyna resminamalar;
* Howply galyndylary ýygnamak, ulanmak, zyýansyzlandyrmak, daşamak, ýerleşdirmek boýunça işlere lisenziýa;
* Howply galyndylary ýygnamak, ulanmak, zyýansyzlandyrmak, daşamak, ýerleşdirmek boýunça işlere reýestrden (sanawdan) göçürme;
* Howply galyndylary ýygnamak, ulanmak, zyýansyzlandyrmak, daşamak, ýerleşdirmek boýunça göz öňünde tutulýan işlere lisenziýa almak üçin berlen esas materiallaryna döwlet ekologik ekspertizasynyň çykaran oňyn netijeleri;
* Howply galyndylar bilen işlemäge goýberilen şahslara howply galyndylar bilen işlemek hukugynyň şahadatnamalary (sertifikaty);
* Galyndylary ýerleşdirmek üçin önümçilik obýektleriniň, jaýlarynyň, lisenziýalaşdyrylýan işi ýerine ýetirmek üçin gerek bolan tehniki normalara we talaplara laýyk abzallaryň, transport serişdeleriniň barlygyny delillendirýän resminamalar;
* Galyndylary ýerleşdirilýän obýektiniň döwlet reýestrinde, galyndylary uzak saklamagyň ýa-da gömmegiň obýektleri öz balansynda bar bolan ýa-da ekspluatasiýasyny (ulanylmagyny) ýerine ýetirýän hususy telekeçiler ýa-da ýuridiki şahslar üçin galyndylary ýerleşdirýän obýektleriniň döwlet reýestrinde bellige alnandygy barada şahadatnama;
* Beýleki guramalar bilen galyndylary ýerlemäge, gaýtadan işlemäge, zyýansyzlandyrmaga ylalaşyklar (şertnamalar).

Normatiw resminamalar:

* Topragyň hapalanmagy (kärhananyň territoriýasy) barada gözegçilik edýän organlaryň çykaran netijesi;
* Topragyň radioaktiw, biologik, himiki hapalanmagyna analitik gözegçiligiň (kontrolyň) protokollary;
* Galyndylaryň emele gelmegine normatiwleriň we olary ýerleşdirmegiň limitleriniň proýekti;
* Galyndylary ýerleşdirmegiň limitleri;
* Howply galyndylaryň pasportlary.

Ilkinji hasaba almak:

* Kärhanada emele gelýän galyndylaryň sanawy, galyndylaryň döwlet klassifikasiýa katalogyna laýyklykda;
* Galyndylaryň howplulyk klasyny kesgitlemek boýunça materiallar;
* Ýerleşdirilmäge, gaýtadan işlenmäge, zyýansyzlandyrylmaga ugrukdyrylan galyndylayň görnüşleri we mukdary barada hatlar, kwitansiýalar, nakladnoýlar, kepilnamalar.

**4.4. döwlet statistiki hasabatlarynyň resminamalary**

**4.5. daşky gurşawa ýaramaz täsir üçin tölegler boýunça resminamalar**

Daşky gurşawa ýaramaz täsiri üçin töleh boýunça resminamalar aşakdakylary öz içine alýar:

* Häzirki ýylda daşky gurşawa ýaramaz täsiri üçin planlaşdyrylan tölegleriň deklarasiýasy (beýannamasy);
* Daşky gurşawa ýaramaz täsiri üçin tölegi tölenendigi barada her çärýeklik deklarasiýalary;
* Daşky gurşawa ýaramaz täsiri üçin tölegiň geçirilendigi barada töleg tabşyryklarynyň nusgalary;
* Suw obýektlerinden peýdalandygy üçin her aýky salgyt deklarasiýalary;
* Suw obýektlerinden peýdalandygy üçin tölegleriň geçirilendigi barada töleg tabşyryklarynyň nusgalary;
* Daşky gurşawa ýaramaz täsiri üçin çärýekleýin tölegleriň hasaplary;
* Suw obýektlerinden peýdalandygy üçin her aýky tölegleriň hasaplary.

**4.6. döwlet ekologik kontrolynyň netijeleri boýunça resminamalar.**

Döwlet ekologik kontrolynyň (gözegçiliginiň) netijeleri boýunça resminamalar aşakdakylary öz içine alýar:

Gözegçilik edýän organlar tarapyndan barlaglaryň bellige alynyş žurnaly;

Kärhananyň barlaglarynyň aktlary;

Administratiw hukukbozmalary barada protokollar, obýektleri, sehleri, önümçilikleri wagtlaýyn togtatmaga kararar, işleri gaýtadan dikeltmäge rugsatnamalar;

Kärhananyň barlagynda bellenen bozulmalary aýyrmak barada kärhana boýunça buýruklar;

Tabşyryklaryň ýerine ýetirilişi barada hasabatlar;

Gözegçilik edýän organlar bilen hat alyşmak.

**4.7. Normatiw-kanun resminamalary**

Kärhanada ýuridiki gulluk ýok halatynda daşky gurşawy goraýyş sferasynda hereket edýän normatiw-hukuk bazasy ekologik gullukda (ekologda) formirlenmelidir.